open-index/open-wikipedia-markdown huggingface dataset:
Πρόβλεψη πληθυσμού

Η **πρόβλεψη πληθυσμού**, στον τομέα της δημογραφίας, είναι μια εκτίμηση του μελλοντικού πληθυσμού. Σε αντίθεση με τις διααπογραφικές εκτιμήσεις και απογραφές, οι οποίες συνήθως περιλαμβάνουν κάποιο είδος τομέα συλλογής δεδομένων. Οι προβλέψεις συνήθως περιλαμβάνουν μαθηματικά μοντέλα που βασίζονται μόνο σε προϋπάρχοντα στοιχεία. Μια τέτοια πρόβλεψη μπορεί να γίνει από ένα κυβερνητικό οργανισμό ή από εκείνους που δεν συνδέονται με κάποια κυβέρνηση.

## Δείτε επίσης
* Απογραφή
*Αύξηση πληθυσμού
*Προβλέψεις αύξησης του πληθυσμού
*Συνολικό ποσοστό γονιμότητας

## Παραπομπές


Κατηγορία:Δημογραφία
Ευαγγελία Καρακώστα

Η **Ευαγγελία Καρακώστα**, γεννημένη στις 19 Απριλίου 1952 στο Πειραιά, είναι Ελληνίδα πολιτικός και μέλος του Ελληνικού Κοινοβουλίου.

## Βιογραφία
Στις ελληνικές κοινοβουλευτικές εκλογές του Ιανουαρίου 2015 εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ στη εκλογική περιφέρεια Β΄ Πειραιά.

## Παραπομπές


## Εξωτερικοί σύνδεσμοι
*  Ευαγγελία (Εύη) Ελευθερίου Καρακώστα , δελτίο στην ιστοσελίδα του Ελληνικού Κοινοβουλίου.

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Β΄ Πειραιά
Κάστρο του Σαμπόρ

Το **κάστρο του Σαμπόρ** (γαλλικά: *Château de Chambord*) είναι κάστρο το οποίο βρίσκεται στον νομό Λουάρ-ε-Σερ, στη Γαλλία. Είναι γνωστό για την χαρακτηριστική γαλλική αναγεννησιακή αρχιτεκτονική του, η οποία συνδυάζει παραδοσιακές γαλλικές μεσαιωνικές μορφές με αναγεννησιακές δομές. Το κτίριο, το οποίο δεν ολοκληρώθηκε, κατασκευάστηκε από τον βασιλιά Φραγκίσκο Α΄ της Γαλλίας.

Το Σαμπόρ είναι το μεγαλύτερο κάστρο της κοιλάδας του Λίγηρα. Κτίστηκε για να γίνει κυνηγετικό καταφύγιο για τον Φραγκίσκο Α΄, ο οποίος διατήρησε τις βασιλικές κατοικίες στο Μπλουά και στο Αμπουάζ. Το αρχικό σχέδιο του Σαμπόρ αποδίδεται, αν και με αμφιβολίες, στον Ντομένικο ντα Κορτόνα, αν και μπορεί να είχε αναμιχθεί και ο Λεονάρντο ντα Βίντσι. Το Σαμπόρ άλλαξε σημαντικά κατά τη διάρκεια της κατασκευής του, διάρκειας 28 ετών (1519-1547), υπό την επίβλεψη του Πιερ Νεπβώ. Καθώς το κάστρο πλησίαζε στην ολοκλήρωσή του, ο Φραγκίσκος επέδειξε το σύμβολο του πλούτου και δύναμης φιλοξενώντας τον παλιό αντίπαλό του αυτοκράτορα Κάρολο Ε΄ στο Σαμπόρ.

Το 1792, κατά τη διάρκεια της Γαλλικής Επανάστασης, κάποια έπιπλα αφαιρέθηκαν και πουλήθηκαν. Για ένα χρονικό διάστημα το κτίριο εγκαταλείφθηκε, αν και κατά τη διάρκεια του 19ου αιώνα έγιναν προσπάθειες ανακαίνισης. Κατά τη διάρκεια του Β΄ Παγκοσμίου Πολέμου, έργα τέχνης από τις συλλογές του Λούβρου μεταφέρθηκαν στο Σαμπόρ. Το κάστρο σήμερα είναι επισκέψιμο. Κηρύχθηκε μνημείο παγκόσμιας κληρονομιάς από την UNESCO το 1981, ως τμήμα της κοιλάδας του Λίγηρα.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Βασιλικές κατοικίες στη Γαλλία
Σαμπορ
Κατηγορία:Μνημεία Παγκόσμιας Κληρονομιάς στη Γαλλία
Κατηγορία:Παλάτια στη Γαλλία
Σύνορα της Κίνας

μικρογραφία|300x300εσ|Χάρτης των εδαφικών διεκδικήσεων της Δημοκρατίας της Κίνας (1912-49) και της Λαϊκής Δημοκρατίας της Κίνας|εναλλ.=
Η Κίνα μοιράζεται **διεθνή σύνορα** με 14 κυρίαρχα κράτη. Επιπλέον, υπάρχει ένα 30 χλμ. συνόρων με την ειδική διοικητική περιοχή του Χονγκ Κονγκ, η οποία ήταν μια Βρετανική κτήση πριν από τις 1 Ιουλίου 1997, και 3 χλμ. των συνόρων με το Μακάου, πορτογαλικό έδαφος μέχρι τις 20 Δεκεμβρίου 1999. Με χερσαία σύνορα ύψους 22.117 χιλιομέτρων, έχει τα μεγαλύτερα χερσαία σύνορα από οποιαδήποτε άλλη χώρα. 

## Χώρες που μοιράζονται σύνορα με την Κίνα
μικρογραφία|173x173εσ|Δείκτης συνόρων της Κίνας.|εναλλ.=
Ο παρακάτω πίνακας είναι πίνακας των χωρών και εδαφών που μοιράζονται χερσαία σύνορα με την Κίνα γύρω από την περίμετρο της.

## Δείτε επίσης

*Κινεζοκορεατικοί συνοριακοί φράχτες
*Γραμμή ΜακΜέιχον
*Ποταμός Τουμέν
*Κλειστή Περιοχή Συνόρων

## Παραπομπές


Κατηγορία:Κίνα
Ryder

μικρογραφία|Ένα Ford Ε-450 της Ryder|εναλλ.=
μικρογραφία|Ένα φορτηγό DAF LF45 της Ryder, στο Ηνωμένο Βασίλειο|εναλλ.=
Η **Ryder System, Inc.**, ή **Ryder** (προφέρεται Ράιντερ) είναι Αμερικανικός πάροχος μεταφοράς και προϊόντων διαχείρισης της αλυσίδας εφοδιασμού, ιδιαίτερα γνωστή για τους στόλους φορτηγών. Η Ryder ειδικεύεται στην διαχείριση του στόλου, τη διαχείριση της αλυσίδας εφοδιασμού και την ειδικευμένη μεταφορά με συμβόλαιο. Η Δραστηριοποιείται στη Βόρεια Αμερική, το Ηνωμένο Βασίλειο και την Ασία. Έχει την έδρα της στα προάστια του Μαϊάμι στη κομητεία Μαϊάμι-Ντέιντ.

## Ιστορία
Η Ryder ιδρύθηκε στο Μαϊάμι το 1933 από τον Τζέιμς Ράιντερ ως εταιρεία μεταφοράς σκυροδέματος με φορτηγό, ένα Model A της Φορντ, κατασκευής 1931. Το 1938, η Ryder υπέγραψε συμφωνία μίσθωσης πέντε φορτηγών με τη Champagne Velvet Beer, αυξάνοντας τον στόλο της εταιρείας στα 20 φορτηγά. Στο επόμενο έτος, ο στόλος είχε περισσότερα από 50 φορτηγά. Αυτό οδήγησε τη Ryder να αλλάξει την εστίαση της από τη διανομή στη μίσθωση. Η Ryder αγόρασε τη Great Southern Trucking Company το 1952. Το 1955 ιδρύθηκε η Ryder System, Inc. ως αποτέλεσμα της συγχώνευσης των Great Southern και Ryder Truck Rental. Η Ryder System άρχισε να διαθέτει μετοχές το 1955. Στη δεκαετία του 1960 και του 1970, είχε επεκταθεί στην διανομή και αγορές εφοδιαστικής αλυσίδας.

Ο Τζέιμς Α. Ράιντερ, ιδρυτής και πρόεδρος, αποσύρθηκε το 1978.

Το 2008, η Ryder εξαγόρασε τρεις περιφερειακούς ανταγωνιστές: τις Pollock, Lily Transportations και Gator Leasing. 

## Παραπομπές


Κατηγορία:Επιχειρήσεις των ΗΠΑ
Κώστας Αποστολάκης (ηθοποιός)

Ο **Κώστας Αποστολάκης** (Κρήτη, 12 Δεκεμβρίου 1969) είναι Έλληνας ηθοποιός. 

## Πρώιμα χρόνια
Γεννήθηκε το 1969 στη Κρήτη όπου και μεγάλωσε. Τελειώνοντας το σχολείο εγκαταστάθηκε στην Αθήνα. Σπούδασε και αποφοίτησε από τη Δραματική Σχολή Πειραϊκού Συνδέσμου.

## Σταδιοδρομία
Έκανε το τηλεοπτικό του ντεμπούτο από τη τηλεταινία *Φανή* στην ΕΤ1. Ακολούθησαν οι συμμετοχές στις σειρές *Μάμα Μία* (1991), *Κλειστά Παράθυρα* (1992-1993), *Πάθος* (1993), *[[Το δις εξαμαρτείν]]* (1995) κ.ά.. Τη δεκαετία 2000-2010 έλαβε μέρος σε κάποιες από τις πιο επιτυχημένες σειρές της ελληνικής τηλεόρασης μεταξύ των οποίων *[[Σ’ αγαπώ μ’ αγαπάς]]*, *Βότκα Πορτοκάλι*, *Η Λίμνη των στεναγμών*, *Έρωτας με επιδότηση ΟΓΑ*, *Δι$ Μαδιάμ*. Τις σεζόν 2009-2012 είχε έναν από τους πρωταγωνιστικούς ρόλους στην καθημερινή σειρά *[[Η Ζωή της Άλλης]]*. Το 2015 πρωταγωνίστησε στη σειρά του Γιώργου Καπουτζίδη *[[Εθνική Ελλάδος (τηλεοπτική σειρά)|Εθνική Ελλάδος]]* ενώ τη σεζόν 2015-2016 είχε έναν από τους πρωταγωνιστικούς ρόλους στην κωμική σειρά *Μάλιστα, Σεφ!*.

## Προσωπική ζωή
Από το 2012 μέχρι το 2014 ήταν παντρεμένος με τη δημοσιογράφο Αμέλια Αναστασάκη, με την οποία απέκτησε μια κόρη, την Ιουλία-Αγάπη (γενν. 27 Σεπτεμβρίου 2012). 

Από το 2014 μέχρι το 2016 ήταν ζευγάρι με την ηθοποιό Πηνελόπη Πλάκα.

## Παραπομπές

## Εξωτερικοί σύνδεσμοι

* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες κωμικοί
Βουλευτικές εκλογές 2019 στις Βρετανικές Παρθένους Νήσους

**Γενικές εκλογές** διεξήχθησαν στις Βρετανικές Παρθένους Νήσους στις 25 Φεβρουαρίου 2019.   Για πρώτη φορά, τέσσερα κόμματα με τουλάχιστον ένα μέλος υπηρετών στο αξίωμα έλαβαν μέρος στις εκλογές. 

Το αποτέλεσμα ήταν μια αποφασιστική νίκη για το Κόμμα των Παρθένων Νήσων, το οποίο κέρδισε οκτώ από τις 13 εκλεγμένες έδρες.  Το κυβερνών Εθνικό Δημοκρατικό Κόμμα κέρδισε μόνο τρεις έδρες, με τον ηγέτη του κόμματος Μάιρον Ουάλουιν να χάνει την έδρα του.   Επτά από τις δεκατρείς έδρες κέρδισαν οι υποψήφιοι που κατήλθαν στις εκλογές για πρώτη φορά, όλοι από το Κόμμα των Παρθένων Νησιών, κάτι που αποτελεί ρεκόρ για το έδαφος. 

Οι εκλογές ήταν οι πρώτες στις Βρετανικές Παρθένους Νήσους στις οποίες εφαρμόστηκε ηλεκτρονικό σύστημα για την ψηφοφορία αντί της καταμέτρησης των ψήφων με το χέρι.   Η προσέλευση των ψηφοφόρων ήταν 65,26%. 

Νέος πρωθυπουργός ορκίστηκε την επομένη των εκλογών, ο αρχηγός του Κόμματος των Βρετανικών Παρθένων Νήσων, Άντριου Φόι.

## Ιστορικό
Η Βουλή  κανονικά ανανεώνεται κάθε τέσσερα χρόνια.  Ο Κυβερνήτης πρέπει να διαλύσει το Σώμα εντός τεσσάρων ετών από την ημερομηνία κατά την οποία το Σώμα θα συνεδριάσει για πρώτη φορά μετά τις γενικές εκλογές, εκτός εάν έχει διαλυθεί νωρίτερα.   Μόλις διαλυθεί το Σώμα, πρέπει να διεξαχθούν γενικές εκλογές έπειτα από τουλάχιστον 21 ημέρες, αλλά όχι περισσότερο από δύο μήνες μετά τη διάλυση της Βουλής.  Η τρίτη σύνοδος της Βουλής διεξήχθη για πρώτη φορά στις 23 Ιουνίου 2015  και επομένως κατά τα ειωθότα η πιθανή ημερομηνίας για να διεξαχθούν οι επόμενες γενικές εκλογές στις Βρετανικές Παρθένους Νήσους θα ήταν μία ημέρα μικρότερη των τεσσάρων ετών και δύο μηνών μετά την ημερομηνία αυτή, δηλαδή στις 22 Αυγούστου 2019. 

Ωστόσο, ο βουλευτής Ντελόρες Κρίστοφερ της 5ης εκλογικής περιφέρειας, απεβίωσε στις 16 Οκτωβρίου 2018.   Υπήρξε ευρεία συμφωνία ότι ήταν ανεπιθύμητο να διεξαχθούν δύο εκλογές τόσο κοντά μεταξύ τους (μια εναλλακτική εκλογή για διορισμό νέου αντιπροσώπου για την 5η Περιφέρεια, ακολουθούμενη από γενικές εκλογές).  Κατά συνέπεια, μετά τη λήψη νομικών συμβουλών και τη διαβούλευση με τον πρωθυπουργό Ορλάντο Σμιθ ο Κυβερνήτης, Γκας Τζάσπερτ,  ενημέρωσε ότι είχε συμφωνηθεί πως θα έπρεπε να διεξαχθεί η επαναληπτική εκλογή για την έδρα του Κρίστοφερ όχι χωριστά από τις γενικές εκλογές. Παράλληλα, ως ημερομηνία ορίστηκε η 16η Απριλίου του 2019 ή μία ημερομηνία πριν από αυτήν.  

Η Βουλή διαλύθηκε στις 23 Ιανουαρίου 2019 και η ημερομηνία των εκλογών αναγγέλθηκε αμέσως για τις 25 Φεβρουαρίου 2019.  

## Αποτελέσματα

## Παραπομπές


2019
Βρετανικες Παρθ
Γιάννης Τραγάκης

Ο **Γιάννης Τραγάκης** (Κορυδαλλός, 21 Ιανουαρίου 1944) είναι Έλληνας πολιτικός, βουλευτής της Νέας Δημοκρατίας και τοπογράφος μηχανικός.

## Βιογραφία
Πρωτοεξελέγη βουλευτής με τη Νέα Δημοκρατία στην εκλογική περιφέρεια Β΄ Πειραιώς στις εκλογές του 1974 και επανεξελέγη στις  εκλογές του 1977, Ιουνίου και Νοεμβρίου 1989, 1990, 2004, 2007 και 2009. Επίσης, εξελέγη στις εκλογές του Μαΐου και του Ιουνίου 2012 στη Βουλή των Ελλήνων. Κατά την ΙΕ΄ κοινοβουλευτική περίοδο, στις 29 Ιουνίου 2012, εξελέγη Α' αντιπρόεδρος του Κοινοβουλίου με 235 ψήφους υπέρ, 48 λευκές ψήφους και 2 μη έγκυρες. 

Επανεξελέγη στη Β΄ Πειραιώς στις βουλευτικές εκλογές του Ιανουαρίου και του Σεπτεμβρίου 2015. Το 2017 δήλωσε ότι δε θα θέσει ξανά υποψηφιότητα και ότι αντί για εκείνον στις επόμενες εκλογές θα είναι υποψήφιος ο γιος του. Μετά τη δήλωση αυτή, ο Κυριάκος Μητσοτάκης απάντησε ότι ο γιος του δε θα είναι υποψήφιος με τη Νέα Δημοκρατία. Εν τέλει, στις βουλευτικές εκλογές του 2019 ο Γιάννης Τραγάκης έθεσε εκ νέου υποψηφιότητα στη Β΄ Πειραιώς και επανεξελέγη. 

Στις βουλευτικές εκλογές του Μαΐου 2023 ο Γιάννης Τραγάκης δεν κατάφερε να εκλεγεί, κάτι που ανατράπηκε στις βουλευτικές εκλογές του Ιουνίου και επανήλθε στην Βουλή. 

Αποτελεί τον παλαιότερο, εν' ενεργεία, βουλευτή του Ελληνικού Κοινοβουλίου.

## Παραπομπές


## Εξωτερικοί σύνδεσμοι
*Ιωάννης Παναγιώτη Τραγάκης , δελτίο στην ιστοσελίδα του Ελληνικού Κοινοβουλίου.

Κατηγορία:Έλληνες τοπογράφοι
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Β΄ Πειραιά
Κατηγορία:Αντιπρόεδροι της Βουλής των Ελλήνων
Κατηγορία:Έλληνες πολιτικοί του 21ου αιώνα
Άνθης

Ο **Άνθης** ήταν βυζαντινός αξιωματούχος του 8ου αιώνα επί βασιλείας του αυτοκράτορα Κωνσταντίνου Ε΄.

Είναι γνωστός από τρία μολυβδόβουλλα, που ταυτίζονται στο πρόσωπο του,  και αναφέρεται με τα αξιώματα του Πατρίκιου, κόμη του Οψικίου, διοικητής της Κυζίκου  και του εκ προσώπου του αυτοκράτορα σημαντικά αξιώματα της εποχής του. Ο εκ προσώπου εκείνη την εποχή εκπροσωπούσε τον αυτοκράτορα, ο οποίος δεν εμφανιζόταν, στις τελετές για αγόρευση των αξιωματούχων. Στον βίο Στεφάνου τού νέου μνημονεύεται ένας Άνθης, ίσως ο ίδιος, ότι κρατούσε την πόλη (Κωνσταντινούπολη) στην θέση του Κωνσταντίνου Ε΄, εκπρόσωπος του αυτοκράτορα κατά την απουσία του. 

Πιθανολογείται ότι ήταν εκ προσώπου το 759-760 που ο αυτοκράτορας έλειπε σε εκστρατεία κατά τον Βούλγαρων και κόμης του Οψικίου αντικατέστησε πιθανότατα τον Δαυίδ τον σπαθάριο. 

## Πηγές
* *Βυζαντινά Σύμμεικτα*, Μαρία Λεοντσίνη, Άνθης, Πατρίκιος, Κόμης του Οψικίου, εκ προσώπου Κωνσταντίνου Ε΄ (μέσα του όγδοου αιώνα), ανακτήθηκε 6 Μαρτίου 2019

## Παραπομπές


Κατηγορία:Βυζαντινοί του 8ου αιώνα
Κατηγορία:Βυζαντινοί Πατρίκιοι
Κατηγορία:Κόμητες του βασιλικού Οψικίου
Κατηγορία:Κυβερνήτες του Θέματος Οψικίου
Αντώνης Μάστορας

O **Αντώνης Μάστορας** (Νέο Πετρίτσι, 6 Ιανουαρίου 1991) είναι Έλληνας αθλητής του άλματος εις ύψος. Ως αθλητής, ήταν μέλος του Γ.Σ. Ηρακλής Θεσσαλονίκης.

Κέρδισε το χάλκινο μετάλλιο στο Ευρωπαϊκό Πρωτάθλημα Στίβου Κ23 2013 στο Τάμπερε. Κέρδισε το αργυρό μετάλλιο στο Ευρωπαϊκό Πρωτάθλημα Κλειστού Στίβου 2015 στην Πράγα.

## Διακρίσεις

## Παραπομπές


Κατηγορία:Έλληνες αθλητές του άλματος εις ύψος
Κατηγορία:Αθλητές στίβου Πανελληνίου
Κατηγορία:Αθλητές στίβου Ηρακλή Θεσσαλονίκης
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2013
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Προβεβλημένο άρθρο

* Για γενικές πληροφορίες σχετικά με τα "άρθρα", βλ. Άρθρο (αποσαφήνιση). 
* Για τη συγκεκριμένη χρήση στη δημοσίευση, βλ. Άρθρο. 
* Για την έννοια των «προβεβλημένων ιστοριών» ή για να εστιάσετε σε ένα ζήτημα για εμπεριστατωμένη έρευνα, βλ. προβεβλημένη ιστορία. 
* Για την ποιότητα των άρθρων στην ελληνική Βικιπαίδεια, συμπεριλαμβανομένων των προβεβλημένων άρθρων, βλ. Ελληνική Βικιπαίδεια.
Αρχαίο θέατρο Δωδώνης

Το **Αρχαίο θέατρο Δωδώνης** χτίστηκε τον 3ο αιώνα π.Χ. επί βασιλείας Πύρρου και ακολουθεί το σχέδιο που έχουν όλα τα ελληνικά θεατρα. Χωρούσε 18.000 με 20.000 θεατές και ήταν το μεγαλύτερο της εποχής του. Κατά την τέλεση των Ναϊών προς τιμήν του Νάιου Δία, εκτός από τους αγώνες στο στάδιο γίνονταν και θεατρικοί αγώνες.

Το θέατρο καταστράφηκε και επισκευάστηκε δυο φορές. Την πρώτη φορά το κατέστρεψαν οι Αιτολοί με τον βασιλιά Δωρίμαχο το 219 π.Χ, αλλά την επόμενη χρονιά ο βασιλιάς Φίλιππος Ε της Μακεδονίας άρχισε τις επισκευές. Το 167 π.Χ. ο Ρωμαίος στρατηγός Αιμίλιος Παύλος το κατέστρεψε ξανά ώσπου το 31 π.Χ.. το επισκεύασε πάλι ο Ρωμαίος Αυτοκράτορας Οκταβιανός Αύγουστος για να χρησιμοποιηθεί ως αρένα για θηριομαχίες από τους Ρωμαίους. Ο τοίχος που υπάρχει μπροστά από τα πρώτα καθίσματα χτίστηκε αυτή την εποχή για την προστασία των θεατών από τα θηρία.



Κατηγορία:Αρχαία ελληνικά θέατρα
Κατηγορία:Αρχαία Δωδώνη
Αμαρτωλές καλόγριες

Το ***Αμαρτωλές καλόγριες*** (πρωτότυπος τίτλος: ***Entre tinieblas***) είναι ισπανική ταινία μαύρης κωμωδίας του 1983 σε σκηνοθεσία και σενάριο του Πέδρο Αλμοδόβαρ.

## Πλοκή
Η ιστορία αναφέρεται σε μία τραγουδίστρια καμπαρέ που βρίσκει καταφύγιο σε ένα μοναστήρι με εκκεντρικές μοναχές. Η ταινία είναι μια εξερεύνηση της αναχρονιστικής κατάστασης της θεσμοθετημένης θρησκείας στη σύγχρονη ισπανική κοινωνία.

## Διανομή
*Κριστίνα Σάντσεζ Πασκουάλ ως Γιολάντα
*Χουλιέτα Σεράνο ως μητέρα Σουπεριόρα
*Μαρίσα Παρέδες ως αδελφή Εστερσιόλ
*Τσους Λαμπρεάβε ως αδελφή Ράτα
*Κάρμεν Μάουρα ως αδελφή Περδίδα
*Λίνα Καναλέχας ως αδελφή Βιμπόρα
*Μέρι Καρίγιο ως Μαρκησία
*Σεσίλια Ροτ ως Μερσέντες

## Παραπομπές


Κατηγορία:Ισπανικές ταινίες
Κατηγορία:Ισπανόφωνες ταινίες
Κατηγορία:Ταινίες σε σκηνοθεσία Πέδρο Αλμοδόβαρ
Κατηγορία:Ταινίες σε σενάριο Πέδρο Αλμοδόβαρ
Κατηγορία:Ταινίες του 1983
Κατηγορία:Ταινίες γυρισμένες στη Μαδρίτη
Νομός Αργολίδας και Κορινθίας

Ο **Νομός Αργολίδας και Κορινθίας**, κοινώς γνωστός ως **Αργολιδοκορινθία** ήταν ένας από τους νομούς της Ελλάδας και πρωτεύουσα ήταν το Ναύπλιο. Ήταν ένας από τους πρώτους νομούς που ιδρύθηκαν στη χώρα. Υπήρξε για πρώτη φορά το 1833-1836 και πάλι από το 1845 μέχρι το 1899, όταν χωρίστηκε στους νομούς Αργολίδας και Κορινθίας. Η διχοτόμηση ανεστράφη στην διοικητική μεταρρύθμιση του 1909 και ξαναδιαιρέθηκε το 1947.

Το βόρειο μισό έγινε η Κορινθία με πρωτεύουσα την πόλη της Κορίνθου, ενώ το νότιο μισό έγινε η Αργολίδα με πρωτεύουσα το Ναύπλιο. Τα νησιά Ύδρα, Σπέτσες και Κύθηρα στα νότια έγιναν μέρος του Νομού Αττικής, το διάστημα 1964-1972 μέρος του Νομού Πειραιώς και στη συνέχεια μέρος του νομού Αττικής.

Κατηγορία:Περιφερειακή ενότητα Κορινθίας
Κατηγορία:Περιφερειακή ενότητα Αργολίδας
Κατηγορία:Ιστορία της Πελοποννήσου
Νομός Αττικής και Βοιωτίας

Ο **Νομός Αττικοβοιωτίας** ήταν νομός της Ελλάδας. 

Ο νομός Αττικοβοιωτίας καθιερώθηκε για πρώτη φορά το 1833, καταργήθηκε το 1836 και χωρίστηκε στους νομούς Αττικής και Βοιωτίας προτού ανασυσταθεί το 1845. Ο νομός χωρίστηκε πάλι σε ξεχωριστούς νομούς Αττικής και Βοιωτίας το 1899, αλλά επανενώθηκαν το 1909. Ο νομός έπαψε να υπάρχει το 1943, όταν χωρίστηκε και πάλι σε Αττική και Βοιωτία (ΦΕΚ 223Α/26-7-1943). Με την Διοικητική Διαίρεση του 1909 ο νομός Αττικής και Βοιωτίας περιελάμβανε τις εξής επαρχίες: Επαρχία Αττικής, Επαρχία Αίγινας, Επαρχία Μεγαρίδας, Επαρχία Λιβαδειάς, και Επαρχία Θηβών. Πρωτεύουσα του Νομού ήταν η Αθήνα.

## Νομάρχες Αττικής και Βοιωτίας
Παρακάτω αναφέρονται ονόματα νομαρχών του νομού Αττικής και Βοιωτίας. Ο κατάλογος δεν είναι πλήρης.

## Παραπομπές


Κατηγορία:Ιστορία της Στερεάς Ελλάδας
Κατηγορία:Νομοί της Ελλάδας
Δενδρά

δεξιά|μικρογραφία|Ένας από τους πολλούς θολωτούς τάφους στην νεκρόπολη των Δενδρών
μικρογραφία|Μινωϊκός αμφορέας
Τα **Δενδρά** είναι προϊστορικός αρχαιολογικός χώρος που βρίσκεται έξω από το χωριό με το ίδιο όνομα που ανήκουν στο δήμο Ναυπλιέων στην Αργολίδα της Ελλάδας. Απέχει από το Άργος 11 χιλ. και από το Ναύπλιο σχεδόν 13 χιλ.

Ο χώρος έχει μια ιστορία που εκτείνεται πίσω τουλάχιστον από την πρώιμη Εποχή του Χαλκού και είναι σημαντική για το νεκροταφείο από την Εποχή του Χαλκού που ανασκάφηκε από τον Σουηδό αρχαιολόγο Άξελ Πέρσον στο πρώτο μισό του 20ου αιώνα. Ο Πέρσον ανάσκαψε έναν θολωτό τάφο και πολλούς Μυκηναϊκούς θαλαμοειδείς τάφους που προφανώς ανήκαν στην άρχουσα τάξη και κατοικούσαν στο κοντινό φρούριο Μιδέα.

Μεταγενέστερες ανασκαφές (ακολουθώντας εν μέρει επιτυχείς προσπάθειες για να ερευνηθούν οι εκτενώς ανασκαμμένοι τάφοι) έφεραν στο φως τη μοναδική και εκλεκτή πανοπλία Δενδρών χάλκινου χρώματος, που σήμερα εκτίθεται στο Αρχαιολογικό Μουσείο στο κοντινό Ναύπλιο. Αργότερα οι ανασκαφές έφεραν επίσης στο φως ταφές σε τύμβο από την Εποχή του Χαλκού που περιλαμβάνει θυσιασμένα άλογα.

## Πηγές
* P. Mack Crew, J.B. Bury, I.E.S. Edwards, C.J. Gadd, John Boardman, and N.G.L. Hammond. *The Cambridge Ancient History: c. 1800 – 1380 B.C* Vol. II, pt. 2: *c. 1380 – 1000&nbsp;B.C.* (Cambridge University Press), 1975. 

Κατηγορία:Αρχαιολογικοί τόποι στην Αργολίδα
Κατηγορία:Μυκηναϊκός πολιτισμός
Αρχαιολογικό Μουσείο Ναυπλίου

Το **Αρχαιολογικό Μουσείο Ναυπλίου** είναι μουσείο στο Ναύπλιο της Αργολίδας στην Ελλάδα.

## Σχετικά με το Μουσείο

Το μουσείο στεγάζεται σε βενετικό κτίριο που χτίστηκε το 1713 και διαθέτει εκθέματα της παλαιολιθικής περιόδου από την Τίρυνθα, την Ασίνη, το Μπερμπάτι και την Παλαιά Επίδαυρο, της Χαλκολιθικής περιόδου, της Μεσοελλαδικής περιόδου, της μυκηναϊκής περιόδου, της Κλασικής, Ελληνιστικής και Ρωμαϊκής περιόδου απ'όλη τη νότια Αργολίδα. Το μουσείο βρίσκεται στην κεντρική πλατεία του Ναυπλίου. Στεγάζεται στο κτίριο των παλαιών Ενετικών στρατώνων.Από  τα πιο εντυπωσιακά εκθέματα του  Μουσείου Ναυπλίου  είναι η πανοπλία Δέντρων. Υπάρχει μάλιστα περιγραφή από τον Όμηρο στην  Ιλιάδα στίχοι 260 ως 271. από Βικιθήκη

## Φωτοθήκη

File:Rooms of Archaeological Museum of Nafplio 02.jpg|Αίθουσα του Μουσείου
Αρχείο:Mycenaean armour from chamber tomb 12 of Dendra 1.JPG|Πανοπλία των Δενδρών, 15ου αι. π.Χ.
File:Archaeological museum of Nafplio ring with horses.jpg|
File:Black-figure vessel for the winner, equestrian scene, AM Nafplio, Naum44.jpg|
File:Cabeiric pottery, AM Nafplio, Naum38.jpg|
File:Siren on arybalos, probably Corinthian, 7th century BC, AM Nafplio, Naum32.jpg|
File:Female figurine, Mycenaean type, 13th-12th century BC, AM Nafplio, Naum13.jpg|Ειδώλιο γυναικείας θεότητας
File:Female figurine, Mycenaean type, 13th-12th century BC, AM Nafplio, Naum08.jpg|
File:Χάλκινο κάτοπτρο από την Επίδαυρο, ΑΜ Ναυπλίου 8114.jpg|
File:Alabastra from chamber tomb 12 of Dendra.JPG|
File:Findings from Kazarma Tholos 1.JPG|
File:Mycenaean Cemetery of Paleo Epidavros - Findings 7.JPG|



## Αξιόλογα εκθέματα
* Πανοπλία Δενδρών
* Ευρήματα από το νεκροταφείο στα Δενδρά

## Δείτε επίσης
* Κατάλογος μουσείων στην Ελλάδα

## Εξωτερικοί σύνδεσμοι
* Υπουργείο Πολιτισμού και Τουρισμού  
* www.planetware.com

Κατηγορία:Ναύπλιο
Ναύπλιο
Μάνικα (Ελλάδα)

Η **Μάνικα** είναι αρχαία πόλη στην Εύβοια που χρονολογείται στην Πρώιμη Ελλαδική περίοδο Β΄ (2800-2200 π.Χ.). Ο οικισμός καλύπτει μια έκταση 50-80 εκταρίων και είχε πληθυσμό 6.000-15.000 κατοίκων σύμφωνα με εκτιμήσεις. Ήταν ένας από τους μεγαλύτερους οικισμούς της εποχής του Χαλκού στην Ελλάδα.

## Δείτε επίσης
* Κυκλαδικός πολιτισμός
* Μινωικός πολιτισμός

## Παραπομπές


Κατηγορία:Εγκαταλελειμμένοι οικισμοί στην Ελλάδα
Κατηγορία:Προϊστορικοί αρχαιολογικοί τόποι
Κατηγορία:Περιφερειακή ενότητα Ευβοίας
Κατηγορία:Ελληνική προϊστορία
Γαλάζια Σπηλιά (Καστελόριζο)

Η **Γαλάζια Σπηλιά** (γνωστή και ως *Σπηλιά του Παραστά* ή *Φώκιαλη*) είναι ενάλιο σπήλαιο στο Καστελλόριζο. Βρίσκεται στη νοτιοανατολική ακτή του νησιού και με μήκος 40-50 μέτρα, πλάτος 25-30 μέτρα και ύψος 20-25 μέτρα, είναι πολύ μεγαλύτερο από το παγκοσμίου φήμης σπήλαιο Γκρότα Ατσούρα στο Κάπρι της Ιταλίας.. Σύμφωνα με ιταλικό τουριστικό οδηγό του 1929, αποτελεί το κορυφαίο αξιοθέατο στο νησί και επαρκή λόγο επίσκεψης.

Το φως του ήλιου διαθλάται μέσα από τη θάλασσα και αντανακλάται και στο εσωτερικό της σπηλιάς, παράγοντας έτσι ένα εκθαμβωτικό μπλε χρώμα. Το σπήλαιο είναι επισκέψιμο μόνο με βάρκα, μόνο κάτω από ήρεμες συνθήκες της θάλασσας, καθώς η είσοδος είναι μόλις ένα μέτρο πάνω από το επίπεδο της θάλασσας. Η καλύτερη ώρα της ημέρας για επίσκεψη είναι νωρίς το πρωί, όταν ο ήλιος είναι ακόμα σε χαμηλή θέση.
## Παραπομπές

## Πηγές
* 
Κατηγορία:Σπήλαια της Ελλάδας
Κατηγορία:Καστελλόριζο
Τόμπιας Βελτζ

Ο **Τόμπιας Βελτζ** (*Tobias Welz,* γεννημένος στις 11 Ιουλίου 1977) είναι Γερμανός διαιτητής ποδοσφαίρου με έδρα το Βίζμπαντεν. Είναι διαιτητής της FIFA και κατατάσσεται στο πρώτο γκρουπ διαιτητών της ΟΥΕΦΑ. 

## Διαιτητική σταδιοδρομία
Διευθύνει αγώνες της Γερμανικής Ποδοσφαιρικής Ομοσπονδίας (DFB) από το 1999. Έκανε το ντεμπούτο του στη Μπουντεσλίγκα στις 28 Αυγούστου 2010, σε έναν αγώνα μεταξύ της Νυρεμβέργης και της Φράιμπουργκ. 

## Προσωπική ζωή
Ο Βελτζ είναι αστυνόμος. Ζει στο Βίζμπαντεν, όπου στη νεανική ηλικία του έπαιξε για τις *SC Klarenthal 1968* και *FV Biebrich 02*. 

## Παραπομπές


## Εξωτερικοί σύνδεσμοι

* Προφίλ στο DFB.de  
* Προφίλ στο WorldFootball.net 

Κατηγορία:Γερμανοί διαιτητές ποδοσφαίρου
Λακκί Λέρου

Το **Λακκί**, με πληθυσμό 1.990 κατοίκων, πρώην Πόρτο Λάγο, είναι μια κοινότητα στο ελληνικό νησί της Λέρου, στα Δωδεκάνησα, στον όρμο Λακκίου.

Η περιοχή χτίστηκε ως η κύρια βάση του Ιταλικού Βασιλικού Ναυτικού στα Δωδεκάνησα ξεκινώντας το 1923. Η πόλη του Πορτολάγκο ιδρύθηκε τη δεκαετία του 1930 υπό ιταλική κυριαρχία, ως νέα πρότυπη πόλη όπου οι περισσότεροι κάτοικοι ήταν από τον ιταλικό στρατό. Το 1947 η Λέρος περιήλθε στην Ελλάδα και ακολούθως το Πόρτο Λάγο μετονομάστηκε σε Λακκί.

Κατά τη διάρκεια της Δικτατορίας της 21ης Απριλίου αποτέλεσε τόπο εξορίας πολιτικών κρατούμενων.

## Ιστορία
αριστερά|μικρογραφία|228x228εσ|Ο ναός του Αγίου Θεολόγου.
Όπως και τα υπόλοιπα Δωδεκάνησα, η Λέρος είχε κυβερνηθεί από την Ιταλία το 1912-1943. Οι ιταλικές αρχές, ίδρυσαν την πόλη του Πόρτο Λάγο στη δεκαετία του 1930 ως νέα πρότυπη πόλη. Το όνομα προέρχεται από τον Μάριο Λάγο, κυβερνήτη της ιταλικής αποικίας από το 1922 έως το 1936. Είναι ένα από τα καλύτερα παραδείγματα της ιταλικής ορθολογιστικής και φασιστικής αρχιτεκτονικής, με κτίρια από τους Αρμάντο Μπερναμπίτι και Ροντόλφο Πετράκο. Λέγεται ότι ο Μουσολίνι είχε έπαυλη για τον εαυτό του κοντά στην πόλη.

Τα κτίρια περιλαμβάνουν:

* Κάζα ντέϊ Μπαλίλλα (Σπίτι της Φασιστικής Νεολαίας) (1933), Μπερναμπίτι
* Σκεπαστή αγορά (1934-1936), Πετράκο
* Δημοτικό σχολείο και παιδικός σταθμός (1934-1936), Πετράκο
* Το Δημαρχείο και Κάζα ντελ Φάσιο (Έδρα του Φασιστικού Κόμματος) (1935-1938), Μπερναμπίτι
* Κινηματογράφος/Θέατρο (1936-1938), Μπερναμπίτι
* Εκκλησία του Αγίου Φραγκίσκου (σημερινός Άγιος Νικόλαος, 1935-1939), Μπερναμπίτι

### Ναυτική βάση
Το Πορτολάγκο χτίστηκε ως η κύρια βάση του ιταλικού βασιλικού ναυτικού στα Δωδεκάνησα αρχίζοντας το 1923, καθώς το λιμάνι της Ρόδου ήταν πολύ μικρό. Ο κόλπος είναι βαθύς, με μήκος 3.5 χλμ. και πλάτος άνω του 1 χλμ., καθιστώντας το κατάλληλη θέση για ναυτική βάση, στην πραγματικότητα μια από τις καλύτερες στην ανατολική Μεσόγειο. Υπό ιταλική κυριαρχία, ο Κόλπος Πορτολάγκο (όπως ονομαζόταν τότε) ήταν οχυρωμένος. Υπήρχε διπλός βραχίονας πέρα από τη στενή είσοδο και αρκετός οπλισμός.

Η ναυτική βάση περιλάμβανε πολλά κτίρια και εγκαταστάσεις του ναυτικού. Είχε χώρο προσγείωσης για υδροπλάνα. Η φρουρά του νησιού περιλάμβανε περίπου 6.500 άνδρες. Ήταν το λιμάνι για δύο αντιτορπιλικά, δύο μικρές πυραυλακάτους και τέσσερα υποβρύχια.

## Παραπομπές


Κατηγορία:Ναύσταθμοι
Κατηγορία:Λέρος
Κατηγορία:Σχεδιασμένες πόλεις στην Ελλάδα
Βουρκάρι Κέας

Το **Βουρκάρι** είναι μικρό χωριό στον κόλπο του Αγίου Νικολάου στην Κέα, στις Κυκλάδες. Σύμφωνα με την απογραφή του 2011 έχει 121 κατοίκους. Βρίσκεται κοντά στον προϊστορικό οικισμό της Αγίας Ειρήνης, που άκμασε κατά την Εποχή του Χαλκού και καταστράφηκε στην ακμή του από σεισμό γύρω στο 1500 π.Χ.

Το Βουρκάρι είναι πολύ κοσμοπολίτικο κατά τη διάρκεια του καλοκαιριού, γεμάτο γιοτ, ιστιοπλοϊκά και ταχύπλοα. Υπάρχουν πολλά εστιατόρια, μπαρ και καφετέριες που εξυπηρετούν πολύ κόσμο τα Σαββατοκύριακα, καθώς είναι πολύ κοντά στην Αθήνα.

## Παραπομπές


Κατηγορία:Χωριά της Κέας
Βρυγινδάρα

Η **Βρυγινδάρα** ήταν μια αρχαιοελληνική πόλη στο νησί της Ρόδου του νομού Δωδεκανήσων, ευρισκόμενη ίσως κοντά στην Λίνδο. Η Βρυγίνδις ήταν η τοπική ομώνυμη θεά ή ηρωίδα και το επίθετο Βρυγινδάριος αναφερόταν τον πολίτη, τον κάτοικο της πόλης.

## Παραπομπές


Κατηγορία:Πόλεις της αρχαίας Ρόδου
Γουίλαρντ Γουίτλι

Ο **Γουίλαρντ Γουίτλι** (Willard Wheatley, MBE , LLD ,  16 Ιουλίου 1915 - 22 Ιανουαρίου 1997) ήταν εκπαιδευτικός και πολιτικός που υπηρέτησε επί δύο διαδοχικές θητείες ως επικεφαλής υπουργός των Βρετανικών Παρθένων Νήσων από το 1971 έως το 1979.  Ήταν ο δεύτερος επικεφαλής υπουργός του εδάφους και ο πρώτος υπουργός Οικονομικών.  Υπηρέτησε ως επικεφαλής υπουργός δύο διαφορετικών κυβερνήσεων συνασπισμού: στη μία ως *ντε φάκτο* ηγέτης του Ηνωμένου Κόμματος και στην άλλη ως αρχηγός του Δημοκρατικού Κόμματος των Παρθένων Νήσων. 

Σε μια εκδήλωση για να τιμήσει τα 100ά γενέθλια του Δρα Γουίτλι, ο πρωθυπουργός Ορλάντο Σμιθ ανέλαβε τη δέσμευση να παράσχει δημόσιους πόρους για να μνημονεύσει τα επιτεύγματά του και να εκδοθεί ένα βιβλίο για τη ζωή του.  
## Εκλογική ιστορία

## Παραπομπές


Κατηγορία:Πρωθυπουργοί των Βρετανικών Παρθένων Νήσων
Στενό της Κέας

[εναλλ.=|μικρογραφία|Η Κέα (αριστερά) και η Μακρόνησος, σε φωτογραφία από το [Διεθνής Διαστημικός Σταθμός|Διεθνή Διαστημικό Σταθμό]]
Το **Στενό της Κέας** είναι υδάτινο πέρασμα του Αιγαίου Πελάγους που βρίσκεται μεταξύ των νήσων Κέας και Μακρονήσου, ακριβώς έξω από το Ακρωτήριο Σούνιο στην περιφέρεια Αττικής στην ηπειρωτική Ελλάδα. 

Το στενό είναι η θέση του ναυαγίου του βρετανικού πλοίου *[[HMHS Britannic|HMHS Βρετανικός]]*, το οποίο βυθίστηκε στις 21 Νοεμβρίου 1916. 

Κατηγορία:Αιγαίο Πέλαγος
Κατηγορία:Γεωγραφία της Κέας
Κατηγορία:Πορθμοί της Ελλάδας
Δήμος Λίπκοβο

Ο **Δήμος Λίπκοβο** (, ) είναι δήμος στο βόρειο μέρος της Βόρειας Μακεδονίας. Αποτελεί μέρος της Βορειοανατολικής Στατιστικής Περιφέρειας. Λίπκοβο ονομάζεται επίσης το χωριό στο οποίο βρίσκεται η έδρα του Δήμου Λίπκοβο.

## Γεωγραφία
Ο Δήμος Λίπκοβο συνορεύει με:
*τη Σερβία στα βόρεια
*τον Δήμο Τσούτσερ Σάντσεβο στα δυτικά
*τα Σκόπια στα νοτιοδυτικά
*τον Δήμο Αρατσίνοβο στα νότια
*τον Δήμο Κουμάνοβο στα ανατολικά.

## Παραπομπές

## Εξωτερικοί σύνδεσμοι

Κατηγορία:Δήμοι της Βόρειας Μακεδονίας

Κατηγορία:Βορειοανατολική Στατιστική Περιφέρεια (Βόρεια Μακεδονία)
Λαογραφικό Μουσείο Κομοτηνής

Το **Λαογραφικό Μουσείο Κομοτηνής** είναι μουσείο στην Κομοτηνή της Ελλάδας.

Ιδρύθηκε το 1962 και από το 1989 στεγάζεται στο Αρχοντικό Πεΐδη, ανακαινισμένο δείγμα της τοπικής παραδοσιακής αρχιτεκτονικής. Η συλλογή εμφανίζεται στο αρχοντικό με δύο ορόφους, το κελάρι και κάτω από ένα στεγασμένο μέρος της αυλής. Περιλαμβάνει τα εξής εκθέματα: φορέματα, δαντέλες, χειροτεχνίες από διάφορα υλικά και εργαλεία της αγροτικής ζωής και των άλλων παραδοσιακών επαγγελμάτων. Η συλλογή περιλαμβάνει επίσης τα προσωπικά στοιχεία του Αρχιεπίσκοπου Αθηνών Χρυσάνθου, ο οποίος γεννήθηκε στην Κομοτηνή, καθώς και άλλες εικόνες και εκκλησιαστικά αντικείμενα.

## Παραπομπές

## Εξωτερικοί σύνδεσμοι

* Δήμος Κομοτηνής (στα ελληνικά)
* www.visitthrace.gr
* alex.eled.duth.gr

Κατηγορία:Κτίρια και κατασκευές στην Κομοτηνή
Κατηγορία:Λαογραφικά μουσεία στην Περιφέρεια Ανατολικής Μακεδονίας και Θράκης
Κατάλογος πρωθυπουργών των Βρετανικών Παρθένων Νήσων

Ο **πρωθυπουργός των Παρθένων Νήσων**  είναι ο επικεφαλής της κυβέρνησης για τις Βρετανικές Παρθένους Νήσους .  Ως βρετανικό υπερπόντιο έδαφος, ο πρωθυπουργός διορίζεται από τον κυβερνήτη εξ ονόματος του βρετανού μονάρχη, σήμερα του Καρόλου Γ΄.   Μέχρι το 2007, ο αρχηγός της κυβέρνησης ήταν γνωστός ως επικεφαλής υπουργός.  

Ως το 2007 η θέση έφερε το όνομα **επικεφαλής υπουργός των Παρθένων Νήσων** , αλλά με συνταγματική αλλαγή το 2007 μετονομάστηκε σε θέση πρωθυπουργού. Δύο άτομα έχουν υπηρετήσει στο αξίωμα από το 2007 και αμφότερα κατείχαν επίσης τη θέση σε κάποιο σημείο πριν το 2007. Ως εκ τούτου, κάθε πρόσωπο που έχει οριστεί ως πρωθυπουργός μέχρι στιγμής έχει επίσης διοριστεί σε επικεφαλής υπουργό σε προηγούμενο σημείο της πολιτικής του σταδιοδρομίας. 

Ο σημερινός πρωθυπουργός είναι ο Νατάλιο Γουίτλι.  Υπηρετεί από τις 5 Μαΐου 2022.

## Ιστορικό της θέσης
Από τότε που εγκρίθηκε το Σύνταγμα του 1967, μόνο έξι διαφορετικοί άνθρωποι (όλοι άνδρες) έχουν υπηρετήσει ως πρωθυπουργοί ή επικεφαλής υπουργοί και ο καθένας από αυτούς εκτός από τον Σίριλ Ρόμνεϊ έχει υπηρετήσει τουλάχιστον δύο πλήρεις θητείες.  Επίσης, καθένας από αυτούς έχει υπηρετήσει ως ηγέτης της αντιπολίτευσης. 

Ο Χάμιλτον Λαβίτι Στάουτ κέρδισε τις πιο πολλές γενικές εκλογές από οποιονδήποτε άλλο  ηγέτη (5 νίκες σε ισάριθμες εκλογικές αναμετρήσεις), ακολουθούμενος από τον Ορλάντο Σμιθ (τρεις).  Οι Στάουτ, Σμιθ και Γουίλαρντ Γουίτλι είναι οι μόνοι ηγέτες που έχουν υπηρετήσει δύο διαδοχικούς πλήρεις όρους (ο Ραλφ Ο'Νιλ εξυπηρετούσε επίσης δύο διαδοχικούς όρους, αλλά ο πρώτος από αυτούς ήταν το υπόλοιπο μέρος ενός όρου μετά το θάνατο του Stoutt). 

## Κατάλογος

## Σημειώσεις και παραπομπές


Βρετανικ Παρθ Νησ
*
Ψευδο-Φίλων ο Βυζάντιος

Ο **Ψευδο-Φίλων ο Βυζάντιος** ήταν βυζαντινός συγγραφέας του 5ου αιώνα.

Ο Φίλων ήταν άγνωστος ρήτορας της εποχής που υπέγραφε με το όνομα Φίλων ο Βυζάντιος όπως και ο προκάτοχός του. Είναι γνωστός για το έργο του Λόγος περί των επτά θεαμάτων που πιστεύεται ότι το έγραψε γύρω στο 400 μ.Χ..

## Παραπομπές


Κατηγορία:Βυζαντινοί συγγραφείς
Κατηγορία:Βυζαντινοί του 5ου αιώνα
Γιολάντα της Πολωνίας

Η ευλογημένη **Γιολάντα της Πολωνίας** (επίσης γνωστή ως **Ελένη**, 1235 - 11 Ιουνίου 1298) ήταν κόρη του Βασιλιά Μπέλα Δ' της Ουγγαρίας και της Μαρίας Λασκαρίνα. Ήταν η αδελφή της Αγίας Μαργαρίτας της Ουγγαρίας και της Αγίας Κίνγκα. Μία από τις πατρικές θείες της, ήταν η μεγάλη Φραγκισκανή αγία, Ελισάβετ της Ουγγαρίας.

## Ζωή
Ως νεαρή κοπέλα, η Γιολάντα στάλθηκε στην Πολωνία για να διδαχθεί υπό την επίβλεψη της αδελφής της, Κίνγκα, που ήταν παντρεμένη με το Δούκα της Πολωνίας. Εκεί, ενθαρρύνθηκε να παντρευτεί το Μπολέσλαφ τον Ευσεβή, το οποίο έκανε το 1257. Απέκτησαν τρεις κόρες:

* Ελισάβετ 1263-1304, παντρεύτηκε τον Ερρίκο Ε΄ δούκα της Λεγκνίτσα.
* Γιαντβίγκα 1266- 1339, παντρεύτηκε τον Λαδίσλαο Α΄ τον *Βραχύ* βασιλιά της Πολωνίας.
* Άννα γενν.1278, μοναχή στο Γκνιέζνο.

Κατά τη διάρκεια του γάμου της, ήταν γνωστή για τις εξαιρετικές της υπηρεσίες προς τους φτωχούς και τους άπορους της χώρας, καθώς ήταν και σημαντική ευεργέτιδα των μοναστηριών, των μνημείων και των νοσοκομείων που συνδέονταν με αυτά. Ο σύζυγός της, τής έδωσε τόσο μεγάλη υποστήριξη στα φιλανθρωπικά της ιδρύματα, που κέρδισε το παρωνύμιο "ο Ευσεβής". Η Γιολάντα χήρεψε το 1279.

## Θρησκευτικό έργο
Μετά το θάνατο του Μπολέσλαφ, η Γιολάντα και η Κίνγκα, μαζί με μία από τις κόρες της Γιολάντας, την Άννα, αποσύρθηκαν στο μοναστήρι Poor Clare, που είχε ιδρύσει η Κίνγκα στο Νόβι Σαντς. Από εκεί, αναγκασμένη να μετακομίσει λόγω ένοπλης σύγκρουσης στην περιοχή, η Γιολάντα ίδρυσε ένα νέο μοναστήρι στο Γκνιέζνο. Ήταν πεπεισμένη να γίνει ηγουμένη της κοινότητας των μοναχών λίγο πριν το θάνατό της.

## Σεβασμός
Έχει κηρυχθεί υποψήφια για Αγία. Οι αδελφές της, Κίνγκα και Μαργαρίτα, έχουν ήδη αγιοποιηθεί.

## Πρόγονοι

## Παραπομπές


Κατηγορία:Οίκος των Άρπαντ
Κατηγορία:Πολωνοί ελληνικής καταγωγής
Κατηγορία:Ούγγροι ελληνικής καταγωγής
Κατηγορία:Δούκισσες της Μεγάλης Πολωνίας
Κατηγορία:Πολωνοί φιλάνθρωποι
Κατηγορία:Πριγκίπισσες της Ουγγαρίας
Έπαυλη του Σκλαβόκαμπου

Ο **Σκλαβόκαμπος** είναι αρχαιολογικός χώρος αρχαίου Μινωικού οικισμού στην Κρήτη, ο οποίος χρησιμοποιήθηκε κατά τη διάρκεια της υστερομινωικής περιόδου. Βρίσκεται νοτιοδυτικά της Τυλίσου.

Η περιοχή ανακαλύφθηκε κατά την κατασκευή ενός δρόμου προς τα Ανώγεια και ανασκάφηκε για πρώτη φορά τη δεκαετία του 1930.

Ένα πολυώροφο κτίριο βρέθηκε στο χώρο. Το κύριο δωμάτιο έδωσε ένα πήλινο κεφάλι βοδιού, μια κανάτα της Υστερομινωικής IB περιόδου και ένα πέτρινο ρυτό. Το κτίριο είχε τουλάχιστον 17 δωμάτια. Τα ευρήματα από τον ανώτερο όροφο περιλαμβάνουν 39 σφραγίσεις, ένα κυλινδρικό δοχείο, ένα πέτρινο σφυρί και ένα πήλινο πόδι. Σφραγίδες από το Σκλαβόκαμπο βρέθηκαν στη Ζάκρο, τη Γουρνιά και την Αγία Τριάδα.

Στον Σκλαβόκαμπο, δεν βρέθηκαν τοιχογραφίες ή γύψοι, τα οποία βρίσκονται συνήθως στα Μινωικά ανάκτορα.

## Πηγές
* Σουίντεϊλ, Ίαν http://www.minoancrete.com/sklavokambos.htm 

Κατηγορία:Εγκαταλελειμμένοι οικισμοί στην Ελλάδα
κατηγορία:Αρχαιολογικοί τόποι στην Κρήτη
Κατηγορία:Μινωικοί αρχαιολογικοί τόποι
Βίαννα

Η **Βίαννα** ήταν νεαρή ανύπαντρη γυναίκα από τον Βίεννο (σύγχρονος Βιάννος) στην Κρήτη, σύμφωνα με τον Στέφανο του Βυζαντίου. Μετά από λιμό που προκάλεσε μαζική μετανάστευση, ήταν μεταξύ εκείνων που κατέφυγαν στην περιοχή της Γαλατίας κατά μήκος του ποταμού Ροδανού. Κατά τη διάρκεια ενός χορού, ένα χάσμα άνοιξε στη γη και τη κατάπιε.

Οι σύντροφοί της στη συνέχεια έδωσαν το όνομά της στο μέρος, Βίεννα, η οποία έγινε η πρωτεύουσα των Αλλοβρόγων Κελτών (Βιέν στο Ντωφινέ).

## Βιβλιογραφία
* Pierre Grimal, *Classical Mythology* (Blackwell, 1996, from the original French edition of 1951), p. 76 online.
* Stephanus of Byzantium, *De urbibus et populi* (ed. Gronovius, p. pp. 166–167), citing Eusebius, *Historia Ecclesiastica*

Κατηγορία:Κέλτες
Κατηγορία:Αρχαίες Ελληνίδες
Κατηγορία:Μυθολογία της αρχαίας Κρήτης
Λόφος Κολωνού

*Να μην συγχέεται με τον [[Λόφος Ιππείου Κολωνού|Λόφο Ιππείου Κολωνού]] στην Αθήνα.*
[δεξιά|μικρογραφία|300x300εσ|Αναμνηστική πλάκα του επιγράμματος του [Σιμωνίδης ο Κείος|Σιμωνίδη]]
Ο **Λόφος Κολωνού** είναι λόφος στην Κεντρική Ελλάδα. Βρίσκεται στο στενό παραλιακό πέρασμα γνωστό ως Θερμοπύλες και βρίσκεται κοντά στην πόλη της Λαμίας.

## Ιστορία
Ο λόφος είναι γνωστός ως χώρος της τελικής πτώσης των 300 Σπαρτιατών κατά τη διάρκεια της Μάχης των Θερμοπυλών το 480 π.Χ. Το 1939, ο Σπυρίδων Μαρινάτος, Έλληνας αρχαιολόγος, βρήκε μεγάλο αριθμό περσικών βελών γύρω από το λόφο, το οποίο άλλαξε την μέχρι σήμερα αποδεκτή ταυτοποίηση του χώρου, όπου οι Έλληνες έπεσαν σκοτωμένοι από τα περσικά βέλη.

Στην αρχαιότητα, τοποθετήθηκε μια αναμνηστική πλάκα στην περιοχή  αλλά η αρχική πέτρα δεν έχει διασωθεί. Το 1955 ανεγέρθηκε νέα πέτρα με το επίγραμμα του Σιμωνίδη χαραγμένο πάνω του.

## Παραπομπές


Κατηγορία:Γεωγραφικοί σχηματισμοί της Κεντρικής Ελλάδας
Κατηγορία:Λόφοι της Ελλάδας
Κατηγορία:Γεωγραφικοί σχηματισμοί της Φθιώτιδας
Κουμαρίτσι Φθιώτιδας

Το **Κουμαρίτσι** είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας. Είναι κτισμένο στις νοτιοανατολικές πλαγιές του Όρους Οίτη σε υψόμετρο 840 μέτρα και απέχει 24 χλμ. Ν.-ΝΔ. από τη Λαμία. Σύμφωνα με την μεταρρύθμιση της τοπικής αυτοδιοίκησης το 2011  αποτελεί την τοπική κοινότητα Κουμαριτσίου που υπάγεται στη δημοτική ενότητα Γοργοποτάμου του δήμου Λαμιέων. Ο πληθυσμός του χωριού ήταν 43 κάτοικοι, σύμφωνα με την απογραφή του 2011.

## Παραπομπές


Κατηγορία:Οίτη
Κατηγορία:Χωριά της περιφερειακής ενότητας Φθιώτιδας
Ευρωπαϊκό Κέντρο Δημοσίου Δικαίου

Το **Ευρωπαϊκό Κέντρο Δημοσίου Δικαίου** (ΕΚΔΔ) ήταν μη κερδοσκοπικό ίδρυμα με διεθνή χαρακτήρα, το οποίο ιδρύθηκε στις 16 Νοεμβρίου 1995 στην Αθήνα της Ελλάδας. Ο σκοπός του ινστιτούτου ήταν να προωθήσει το δίκαιο και τη δημοκρατία σε όλη την Ευρωπαϊκή Ένωση και άλλες χώρες. Το κέντρο πληροφοριών έδρευε αρχικά βρίσκεται στο κέντρο της Αθήνας και αργότερα μεταφέρθηκε την έδρα του στο Κορωπί, κοντά στο Σούνιο.

Το κέντρο πληροφοριών σχεδιάστηκε από την Ευρωπαϊκή Ομάδα Δημοσίου Δικαίου και τέθηκε σε ισχύ με νόμο από το Ελληνικό Κοινοβούλιο (ν. 2358/16.11.1995).

Ο Σπυρίδων Flogaitis ήταν διευθυντής του κέντρου από την ίδρυση του.

Ξένες κυβερνήσεις και πανεπιστήμια είχαν δικαίωμα να εκπροσωπούνται στο διοικητικό συμβούλιο του κέντρου, και το 2008 εκπροσωπούνταν περίπου 12 κυβερνήσεις μαζί με 33 πανεπιστήμια.

Ο Ευριπίδης Στυλιανίδης εργάστηκε ως ερευνητής για το κέντρο πληροφοριών από το 1997 έως το 2000.

Ο Ευρωπαϊκός Οργανισμός Δημοσίου Δικαίου ιδρύθηκε το 2007 για να συνεχίσει το έργο του κέντρου πληροφοριών.

## Έργα
Το κέντρο πληροφοριών διοικούσε προηγουμένως την Ακαδημία Ευρωπαϊκού Δημοσίου Δικαίου, ένα εκπαιδευτικό πρόγραμμα του Ευρωπαϊκού Οργανισμού Δημοσίου Δικαίου. Οι γλώσσες εργασίας του είναι τα αγγλικά και τα γαλλικά.

## Παραπομπές


## Εξωτερικοί σύνδεσμοι
* 

Κατηγορία:Δίκαιο της Ευρωπαϊκής Ένωσης
Κόρδοβα Νικαράγουας

Το **κόρδοβα** (córdoba, (, σύμβολο: **C$**; κωδικός: **NIO**) είναι το νόμισμα της Νικαράγουας. Υποδιαιρείται σε 100 *λεπτά* (centavos).

Εισήχθη το 1912 αντικαθιστώντας το Πέσο Νικαράγουας στην ισοτιμία των 12½ πέσος = 1 κόρδοβα . 

Οφείλει την ονομασία του στον κονκισταδόρ Φρανθίσκο Ερνάντεθ Κόρδοβα.
Στις 15 Φεβρουαρίου 1988 κυκλοφόρησε για πρώτη φορά και το δεύτερο κόρδοβα. Ήταν ίσο με 1.000 πρώτα κόρδοβα. Ακολούθησε η κυκλοφορία στις 30 Απριλίου 1991 του τρίτου κόρδοβα, σε αξία ίση με 5 εκατομμύρια δεύτερα κόρδοβα.

Στις 15 Μαΐου 2009 κυκλοφόρησαν χαρτονομίσματα κόρδοβα σε ονομαστικές αξίες των 10 και 20 από πολυμερή. 

## Παραπομπές


## Πηγές
*Krause, Chester L.; Clifford Mishler (1991). Standard Catalog of World Coins: 1801–1991 (18th ed.). Krause Publications. ISBN 0873411501.
*Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (editors) (7th ed.). Krause Publications. ISBN 0-87341-207-9.

## Εξωτερικοί σύνδεσμοι
* Article on Currency – Córdoba
* Εικόνες νικαραγουανών τραπεζογραμματίων και κερμάτων
* Banco Central de Nicaragua: Billetes y Monedas
* The banknotes of Nicaragua  

Νικαραγουα Κορδοβα
Κορδοβα
Αλαλκομέναι (Ιθάκη)

Οι **Αλαλκομέναι** (), επίσης γνωστές ως **Αλκομεναί** (), ήταν αρχαία πόλη στην Ιθάκη ή στο μικρό νησί Αστερίς στην περιοχή της Ιθάκης.

Ο χώρος βρίσκεται στο Παλαιόκαστρο στην σύγχρονη περιοχή Αετός.

## Παραπομπές


Κατηγορία:Πόλεις της αρχαίας Ιθάκης
Κατηγορία:Εγκαταλελειμμένοι οικισμοί στην Ελλάδα
Αργινούσες

Στην κλασική αρχαιότητα, οι **Αργινούσες** (, επίσης Ἀργινούσσαι) ήταν τρία νησιά στη χερσόνησο Ντικιλί στις ακτές της σύγχρονης Τουρκίας, γνωστή ως η τοποθεσία της ναυμαχίας των Αργινουσών. Επίσης αναφέρονται συλλογικά ως **Κάνες** από την πόλη της Κάνης στο μεγαλύτερο νησί. Σήμερα, δύο από τα νησιά παραμένουν ως είναι, ενώ το τρίτο και μεγαλύτερο έχει συνδεθεί με την ηπειρωτική χώρα ως ακρωτήρι, κοντά στο σύγχρονο χωριό Μπαντεμλί:

* Νήσοι Μπάστον
** Νήσος Γκαρίπ (", Παράξενο Νησί"), Νησίδα Άζανο
** Νήσος Καλέμ (, κυριολεκτικά "νησί του στυλού"), Νικολό, Βράχος Νικολός
** **Χερσόνησος** Κάνε ή **Ακρωτήρι** () ονομάζεται **Αργέννουσα** (), το οποίο στην αρχαιότητα ονομαζόταν Κάνη (όταν ήταν νησί)

Στην Αργένουσσα βρισκόταν η αρχαία πόλη Κάνη.

Τα ονόματα Αργινούσες και Αργέννουσα προέρχονται από το αρχαιοελληνικό ἀργινόεις, ἀργεννόεις, που σημαίνει "αυτός που λάμπει φωτεινά".

## Παραπομπές

Κατηγορία:Νησιά της Τουρκίας
Συνθήκη της Αθήνας

Ο όρος **Συνθήκη της Αθήνας** μπορεί να αναφέρεται σε:

* Συνθήκη της Αθήνας (1913), συνθήκη ανάμεσα στο Βασίλειο της Ελλάδας και την Οθωμανική Αυτοκρατορία.
* Συνθήκη της Αθήνας (1979), συνθήκη για την ένταξη της Ελλάδας στην Ευρωπαϊκή Οικονομική Κοινότητα.
* Συνθήκη της Αθήνας (2003), συνθήκη για την ένταξη 10 νέων κρατών στην Ευρωπαϊκή Ένωση (Κύπρος, Μάλτα, Σλοβενία, Ουγγαρία, Τσεχία, Σλοβακία, Πολωνία, Λιθουανία, Λετονία και Εσθονία).
Αλέκος Γουλανδρής

Ο **Αλέκος Γουλανδρής** ήταν Έλληνας εφοπλιστής, γιος του Νικόλα και της Βιολαντώς Γουλανδρή. Γεννήθηκε το 1927 στην Άνδρο και πέθανε στις 25 Μαΐου του 2017.

Το 1952 ο πατέρας του εγκατέλειψε την χώρα και ίδρυσε δική του εταιρεία στο Λονδίνο. Στην Ελλάδα, ο Αλέξανδρος Γουλανδρής ανέπτυξε την εταιρεία μαζί με τα αδέρφια του και το 1958 είχε ήδη 40 πλοία. Η επιχείρηση ονομάζεται Andriaki Shipping και εδρεύει στο Μαρούσι.

Υπήρξε μέλος του διοικητικού συμβουλίου της Ένωσης Ελλήνων Εφοπλιστών για δύο θητείες.

Παντρεύτηκε την Μαριέτα και απέκτησαν τρεις κόρες: την Βιολάντω, την Μαρία-Λούλα και την Αλεξάνδρα. Η οικογένεια αποκατέστησε τον φάρο Τουρλίτη στην Άνδρο στη μνήμη της Βιολάντως.

Πέθανε τον Μάιο του 2017 και θάφτηκε δίπλα στη γυναίκα του, στο Πρώτο Νεκροταφείο Αθηνών.

Ο Γουλανδρής ήταν συλλέκτης έργων τέχνης και φιλάνθρωπος.

## Παραπομπές


Αλεκος
Κατηγορία:Έλληνες εφοπλιστές
Ιταλοτουρκική Σύμβαση (1932)

[δεξιά|μικρογραφία|300x300εσ|Χάρτης της περιοχής του [Καστελλόριζου και τα γύρω νησάκια, με το όριο που ορίζεται στη Σύμβαση.]]

Η **Ιταλοτουρκική σύμβαση του 1932** υπεγράφη στην Άγκυρα στις 4 Ιανουαρίου 1932 από τον ιταλό πληρεξούσιο πρέσβη Πομπέο Αλόιζι και τον τούρκο υπουργό εξωτερικών Τεβφίκ Ρουστού Αράς, διευθετώντας ένα κενό της Συνθήκης της Λωζάνης του 1923 που αφορούσε την κυριαρχία σε ένα αριθμό νησίδων και βραχονησίδων των Δωδεκανήσων και οριοθετώντας τα χωρικά ύδατα μεταξύ των ακτών της Ανατολίας και του Καστελλόριζου, που ήταν ιταλική επικράτεια από το 1921.

Μέσω της σύμβασης αυτής, τα νησάκια που βρίσκονταν μέσα στον κόλπο του λιμανιού του Καστελλόριζου, μαζί με τα νησιά Ρω και Στρογγύλη πιο μακριά, παρέμειναν μέρος των Ιταλικών Δωδεκανήσων, ενώ όλα τα άλλα νησάκια στη γύρω περιοχή δόθηκαν στην Τουρκία.

Επιπλέον, η ιταλική Κυβέρνηση αναγνώρισε την κυριαρχία της Τουρκίας στο νησάκι Αρκός, που βρίσκεται μπροστά από την πόλη της Αλικαρνασσού.

Σε ένα **Προσάρτημα** που υπεγράφη τον Δεκέμβριο του ίδιου έτους, οι δύο χώρες συμφώνησαν να επεκτείνουν τη σύμβαση ώστε να οριοθετηθούν τα θαλάσσια σύνορα μεταξύ των ακτών της Ανατολίας και των υπόλοιπων ιταλικών Δωδεκανήσων. Αυτό έγινε με τον καθορισμό τριάντα πέντε σημείων που ισαπείχαν μεταξύ της ιταλικής και τουρκικής επικράτειας.

Το προσάρτημα αυτό επανήλθε στο προσκήνιο πολλά χρόνια αργότερα στο πλαίσιο της κρίσης στο Αιγαίο το 1996, μετά την κρίση των Ιμίων. Η τουρκική κυβέρνηση το απέρριψε ως νομικά άκυρο, με την αιτιολογία ότι δεν είχε κατατεθεί στην Κοινωνία των Εθνών στη Γενεύη. Αυτό, σύμφωνα με την τουρκική θέση, σημαίνει ότι η κυριαρχία σε έναν άγνωστο αριθμό μικρών νησίδων και βραχονησίδων στα Δωδεκάνησα παραμένει απροσδιόριστη και πρέπει να καθοριστεί με κάποια καινούργια σύμβαση. Αντίθετα, η ελληνική θέση υποστηρίζει την εγκυρότητα του προσαρτήματος αυτού. Πάντως το κύρος της ίδιας της σύμβασης, όσον αφορά την περιοχή του Αρκού και Καστελόριζου, δεν είναι υπό αμφισβήτηση.

## Εξωτερικοί σύνδεσμοι
* Το κείμενο της σύμβασης 

Κατηγορία:Ιστορία των Δωδεκανήσων
Κατηγορία:Σύνορα Ελλάδας-Τουρκίας
Κατηγορία:Συνθήκες της Τουρκίας
Κατηγορία:Νεότερη ελληνική ιστορία
Κατηγορία:20ός αιώνας στην Ιταλία
Κρίστι Μακ

Η **Κρίστι Μακ** γεννήθηκε τον Μάϊο του 1991 στο Ιλινόις του Σικάγο και είναι Αμερικανίδα ηθοποιός ερωτικών ταινιών.

## Παιδικά χρόνια
Η Κρίστι Μακ γεννήθηκε ως Κριστίν Μάκιντέι στις 9 Μαΐου 1991, στο Chicago Heights του Ιλινόις. Αποφοίτησε από το Columbus North High School του Κολόμπους της Ιντιάνα το 2009 και η πρώτη της δουλειά ήταν ως χορεύτρια με κοστούμι για τα καταστήματα Sprint. Στη συνέχεια, στην ηλικία των 18 ετών, άρχισε να ασχολείται με το μόντελινγκ και ένα χρόνο αργότερα άρχισε να δραστηριοποιείται ως μοντέλο φετίχ.

## Καριέρα
Η σταδιοδρομία της στην βιομηχανία του πορνό ξεκίνησε το 2012 με την συμμετοχή της σε φωτογραφήσεις για περιοδικά όπως Rebel Ink και Inked Girls αλλά και για ιστοσελίδες πορνό όπως τις Brazzers, BangBros και Naughty America. Από το 2012, η Κρίστι Μακ έχει πρωταγωνιστήσει σε πολυάριθμες ταινίες κυρίως της κατηγορίας hardcore ενώ έχει επίσης συμμετάσχει και σε παρωδίες διαφόρων ταινιών όπως την Rambone: A Dream Zone Parody και την Dark Knight XXX. Τον Ιούλιο του 2013, η Κρίστι Μακ συμμετείχε στην ταινία Wanderlust, με σκηνοθέτη την επίσης ηθοποιό ερωτικών ταινιών Stormy Daniels. Την ίδια χρονιά, κυκλοφόρησε και το δικό της fleshlight με το όνομα Attack and Booty.

## Προσωπική ζωή
Η Κρίστι Μακ ήταν στο παρελθόν σε σχέση με τον μαχητή MMA, Jonathan Koppenhaver AKA "War Machine". Στις 8 Αυγούστου 2014, δημοσιεύτηκε ότι η Κρίστι και ένας φίλος της δέχτηκαν επίθεση από το War Machine, στο σπίτι του στο Λας Βέγκας. Και οι δυο μεταφέρθηκαν αμέσως στο νοσοκομείο, με την Κρίστι Μακ να νοσηλεύετε 18 σπασμένα οστά, με σπασμένη μύτη, ένα σπασμένο πλευρό, ένα σπασμένο ήπαρ και μώλωπες στον μηρό, τόσο βαθιές με αποτέλεσμα να μην μπορούσε να περπατήσει για μερικές εβδομάδες. Σύμφωνα με την Κρίστι, ο War Machine προσπάθησε επίσης να τη βιάσει. Στις 15 Αυγούστου, ο War Machine συνελήφθη στην κοιλάδα Simi από τους στρατιώτες των Η.Π.Α. και την αστυνομία της Simi Valley και στις 5 Ιουνίου 2017, o War Machine καταδικάστηκε σε φυλάκιση 36 χρόνων.

## Πηγές
* https://thelordofporn.com/pornstars/christy-mack
## Παραπομπές


Κατηγορία:Αμερικανίδες ηθοποιοί πορνογραφικών ταινιών
Θανάσης Παπαδόπουλος

Με το όνομα **Θανάσης Παπαδόπουλος** ονομάζονται οι παρακάτω: 

* Θανάσης Παπαδόπουλος (ηθοποιός), Έλληνας ηθοποιός
* Θανάσης Θ. Παπαδόπουλος, Έλληνας συγγραφέας
* Θανάσης Παπαδόπουλος (δήμαρχος), πρώην βουλευτής, δήμαρχος Καλαβρύτων (1/1/1999-2009, 1/9/2019-)
* Θανάσης Παπαδόπουλος (βουλευτής), βουλευτής Άρτας για τον ΣΥΡΙΖΑ
* Θανάσης Παπαδόπουλος (χειροσφαιριστής), Έλληνας αθλητής χειροσφαίρισης
* Αθανάσιος Παπαδόπουλος (1888-1964), δήμαρχος του Αιγάλεω